O store Gud

«O store Gud» er en kristen salme basert på diktet skrevet av Carl Gustav Boberg (1859–1940) i Sverige i 1885. Teksten ble for første gang publisert i Mönsterås-Tidningen den 13. mars år 1886. Melodien er en svensk folkemelodi. Baptistpresten Knut Josef Andersen oversatte sangen til norsk i 1956. Jorulf Aarvold har også laget en oversettelse, og det er denne som brukes i pinsebevegelsens sangbok. De fleste andre norske sangbøker bruker Andersens tekst. Rita Engebretsen og Gunnar Jørstad har skrevet en norsk tekst med tittelen «En herlig tid». Sangen er også med i "Frelsesarmeens sangbok", men med tittelen "Å store Gud". Om den oversettelsen heter det at den er i "en tradisjon ved Trygve Bjerkrheim".

Salmen ble trykt i Sanningsvittnet den 16. februar 1891, og ble oversatt til tysk i 1907 av Manfred von Glehn (1867–1924) , http://ingeb.org/spiritua/howgreat.html i Estland, med navnet «Wie groß bist Du» (først «Du großer Gott»)http://ingeb.org/spiritua/howgreat.html I år 1927 publiserte Ivan Stepanovitj ProchanovWilliam Kahle, (1978), Evangelische Christen in Russland und der Sovetunion: Ivan Stepanovic Prochanov (1869–1935) u.d. Weg d. Evangeliumschristen u. Baptisten (Frankfurt am Main: Oncken), ISBN 3789370568 / ISBN 978-3789370564 en russisk versjon, som misjonæren Stuart K. Hine fant i Ukraina og oversatte til engelsk som «How Great Thou Art» (samtidig som han la til to egne vers i sin komposisjon). I den formen synges sangen rundt om i engelsktalende land, og spesielt ble den sunget under evangeliseringsmøter i England under andre verdenskrig. Salmen ble senere svært populær som følge av George Beverly Shea og Cliff Barrows fremføringer under Billy Graham-korstogene.Kurian, G. T. (2001). Nelson's new Christian dictionary: The authoritative resource on the Christian world. Nashville: Thomas Nelson. Sangen ble stemt frem til Storbritannias favorittsalme av BBCs Songs of Praise.Bradley, Ian: "All Things That Give Sound," in "Not Angels, But Anglicans: A History of Christianity in the British Isles", ed. Henry Chadwick (Norwich: Canterbury Press, 2000), 208. «How Great Thou Art» ble rangert som nummer to (etter «Amazing Grace») på en liste over favorittsalmer gjennom tidene i en undersøkelse av Today's Christian-magasinet i 2001.Bonne Steffen, "The Ten Best Worship Songs" Today's Christian (September/October 2001); http://www.christianitytoday.com/tc/2001/005/4.48.html (besøkt 2 February 20089).

Sangen har også blitt sunget av flere kjente musikere, slik som Artur Erikson, Elvis Presley og Alan Jackson. Den var signaturmelodien til den svenske sangeren Einar Ekberg. Elvis Presley kalte den sin "favorittsalme", og det skal ha vært den eneste sangen av skandinavisk opprinnelse som han hadde på sitt repertoar.

Ann-Margret spilte inn sangen og ga den ut på albumet God Is Love: The Gospel Sessions 2 i 2011.

Salmen finnes i Norsk Salmebok (2013) på nummer 284.

 Norske innspillinger (i utvalg) 
Arvid Gundersen med akk. Arr.: E. Skallerud. Som «O store Gud» Utgitt på 78-platen Odeon 78ND-7336 og på singlen Odeon ND 7336 i 1958.
Karsten Ekorness med Ragnar Danielsens orkester. Arr.: Ragnar Danielsen. Som «O store Gud». Utgitt på EP-platen Philips 421 643 i1959.
De Syngende Husmødre. Som «O store Gud». Utgitt på LP-platen på La oss leve for hverandre 1981, Arne Bendiksen.
Rita Engebretsen. Som  «En herlig tid». Utgitt på LP-platen Rita (Talent TLS 3080) i 1983.

 Refreng 

 Den svenske kulturkanonen 
I 2025 ble «O store Gud» tatt opp i Sveriges kulturkanon i kategorien «Religion».

 Referanser 


Kategori:Svenske salmer
Kategori:Elvis Presley-sanger
Kategori:Alan Jackson-sanger
Kategori:Svenske sanger
Kategori:Den svenske kulturkanonen